১৯৯৮ সালে যোধপুরের কাছে কানকানি গ্রামে ‘হাম সাথ সাথ হ্যায়’ ছবির শুটিংয়ের জন্য গিয়ে দুটি বিরল প্রজাতির হরিণ শিকারের অভিযোগ উঠেছিল সালমান খানের বিরুদ্ধে। স্থানীয় বিশনোই সম্প্রদায় ওই ঘটনায় তার বিরুদ্ধে মামলা দায়ের করে। কৃষ্ণসার হরিণকে অত্যন্ত পবিত্র বলে বিবেচনা করে ওই সম্প্রদায়। গত বৃহস্পতিবার তাদের দায়ের করা মামলায় অভিযোগ প্রমাণিত হলে যোধপুরের আদালত সালমান খানকে ৫ বছরের কারাদ- ও দশ হাজার রুপির জরিমানার রায় দেয়। রায়ের পর যোধপুরের কেন্দ্রীয় কারাগারে পাঠানো হয় ৫২ বছর বয়সী এই সুপারস্টারকে। সেখানে দুই রাত কাটাতে হয় তাকে।